text: [{"text_idx": "#000001", "text": "Forkvinnan i\u0301 ES-tinginum, Ursula von der Leyen navngav i\u0301 morgun fyrsta gr\u00f8na metanol konteynaraskipi\u00f0 i\u0301 heiminum, Laura M\u00e6rsk. -ES fer at virka fyri at gera altjo\u0301\u00f0a skipafer\u00f0slu gr\u00f8nari og er hetta fyrsta M\u00e6rskskipi\u00f0 \u201ca big deal\u201d seg\u00f0i hon."}, {"text_idx": "#000003", "text": "Spenningurin hevur veri\u00f0 sto\u0301rur kring allan heim undan navngevingini av fyrsta gr\u00f8na metanol skipinum hja\u0301 danska rei\u00f0ari\u0301inum M\u00e6rsk, nu\u0301 hetta er byrjanin til eitt heilt ny\u0301tt kapittul i\u0301 altjo\u0301\u00f0a skipafer\u00f0slu og sjo\u0301vinnu, har gr\u00f8n brennievni skulu avloysa fossila orku."}, {"text_idx": "#000004", "text": "Og ta\u00f0 er einki at siga til, at flest allir danskir mi\u00f0lar hava hendingina a\u0301 si\u0301num forsi\u0301\u00f0um i\u0301 dag. At forkvinnan i\u0301 ES-nevndini er komin til Keypmannahavnar at navngeva skipi\u00f0 ger ikki hendingina minni a\u0301hugaverda og ty\u0301\u00f0andi."}, {"text_idx": "#000005", "text": "At ny\u0301ggja skipi\u00f0 fekk navni\u00f0 Laura M\u00e6rsk var ikki av tilvild. Fyrsta skipi\u00f0 yvirh\u00f8vur hja\u0301 M\u00e6rsk i\u0301 1886 var Laura. Ta\u00f0 umbo\u00f0a\u00f0i eina ty\u0301\u00f0andi broytingarti\u0301\u00f0 innan skipafer\u00f0slu, har fari\u00f0 var fra\u0301 seglskipum til oljurikin skip. Nu\u0301 ver\u00f0ur so gingi\u00f0 fra\u0301 fossilriknum skipum til gr\u00f8nrikin skip - ein broyting, sum vil naka\u00f0."}, {"text_idx": "#000006", "text": "Ursula von der Leyen bru\u0301kti h\u00f8vi\u00f0 til at kunngera, at ES fer at arbei\u00f0a fyri at gera altjo\u0301\u00f0a skipafer\u00f0sluna meira gr\u00f8na. -Hetta er ikki einans eitt sto\u0301rt stig fyri Danmark og Evropa men er ta\u00f0 fyri allan heimin."}, {"text_idx": "#000007", "text": "Skipi\u00f0 fer at kunna bru\u0301ka vanliga bunkaraolju eins og sigla vi\u00f0 metanol, har u\u0301tla\u0301ti\u00f0 er 65% minni. Hetta er eitt k\u00e6rkomi\u00f0 ambo\u00f0 i\u0301 eini vinnu, sum fevnir um 3% av altjo\u0301\u00f0a u\u0301tla\u0301tinum."}, {"text_idx": "#000008", "text": "-Shipping, skipafer\u00f0sla er altjo\u0301\u00f0a og ti\u0301 er hetta fyrsta skipi\u00f0 av si\u0301num slag bara byrjanin til naka\u00f0 no\u0301gv st\u00f8rri. Vit arbei\u00f0a fyri at skerja CO2 u\u0301tla\u0301ti\u00f0 innan sjo\u0301vinnuflutning, seg\u00f0u ES forkvinnan m.a."}, {"text_idx": "#000009", "text": "Stjo\u0301rin i\u0301 M\u00e6rsk Vincent Clerc seg\u00f0i m.a., at hetta fyrsta skipi\u00f0 er eitt avgerandi stig til at finna loysnir innan shipping vinnuna, men eisini eitt stig, sum fer at eggja \u00f8\u00f0rum innan a\u00f0rar vinnur til at ganga undan i\u0301 gr\u00f8na orkuskiftinum."}, {"text_idx": "#000010", "text": "M\u00e6rsk hevur i\u0301 dag 700 skip. Og komandi a\u0301rini fer rei\u00f0ari\u0301i\u00f0 at endurny\u0301ggja flotan vi\u00f0 20 metanolriknum skipum. Annars ver\u00f0ur eisini arbeitt vi\u00f0 at broyta motorarnar a\u0301 verandi skipum, solei\u00f0is at tey kunnu bru\u0301ka metanol eisini."}, {"text_idx": "#000011", "text": "Ein av sto\u0301ru avbjo\u0301\u00f0ingunum er to\u0301 at fa\u0301a no\u0301g miki\u00f0 av metanoli til h\u00f8ldar. Umframt at bygt ver\u00f0ur ein verksmi\u00f0ja i\u0301 Danmark til at framlei\u00f0a gr\u00f8nt metanol, so hevur eitt nu\u0301 norska orkufelagi\u00f0 Equinor lagt seg eftir at framlei\u00f0a metanol til skipafer\u00f0sluna og ver\u00f0ur metanol fra\u0301 Equinor ti\u0301 eisini partur av brennievninum hja\u0301 ny\u0301ggja M\u00e6rsk skipinum."}, {"text_idx": "#000015", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Helvtin av orkuni fra\u0301 vindmyllulundum fer til spillis"}, {"text_idx": "#000018", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000020", "text": "Russland sendir oljutangaskip nor\u00f0ur um Sibiria"}, {"text_idx": "#000021", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}]